Εθνικό Μουσείο της Βοσνίας και Ερζεγοβίνης

Το Εθνικό Μουσείο της Βοσνίας και Ερζεγοβίνης (βοσν. Zemaljski muzej Bosne i Hercegovine, σερβ. Земаљски музеј Босне и Херцеговине) είναι μεγάλο μουσείο που βρίσκεται στο Σαράγεβο, την πρωτεύουσα της Βοσνίας και Ερζεγοβίνης.

Το μουσείο ιδρύθηκε το 1888, με την ιδέα για την ίδρυσή του να χρονολογείται περί το 1850. Η κτηριακή υποδομή του επεκτάθηκε το 1913 με σχέδιο του Τσέχου αρχιτέκτονα Κάρελ Πάρζικ, ο οποίος προσέθεσε τέσσερα συμμετρικά περίπτερα, που στεγάζουν τα τμήματα αρχαιολογίας, εθνολογίας, φυσικής ιστορίας και μία βιβλιοθήκη.

Το Εθνικό Μουσείο της Βοσνίας και Ερζεγοβίνης είναι πολιτιστικό και επιστημονικό ίδρυμα, που καλύπτει πολλές και διαφορετικές περιοχές της γνώσεως, μεταξύ των οποίων η αρχαιολογία, η ιστορία της τέχνης, η εθνολογία, η γεωγραφία, η ιστορία και η φυσική ιστορία.

Η σημαντική βιβλιοθήκη του ιδρύματος έχει 162 χιλιάδες τόμους βιβλίωνBosnia and Herzegovina - Libraries and museums και αρκετά χειρόγραφα, μεταξύ των οποίων το Χαγκαντά του Σαράγεβο, ένα εικονογραφημένο χειρόγραφο που αποτελεί το παλαιότερο σωζόμενο σεφαρδιτικό έγγραφο σε ολόκληρο τον κόσμο, όντας γραμμένo στη Βαρκελώνη περί το 1350 μ.Χ..

Το Μουσείο δεν έκλεισε ποτέ εντελώς κατά τη διάρκεια του Πολέμου της Βοσνίας, παρά το ότι δέχθηκε πολλές οβίδες στη στέγη, είχε καταρρεύσεις τοιχοδομών και καταστροφές 300 παραθύρων, ενώ σκοτώθηκε από έκρηξη χειροβομβίδας και ο τότε διευθυντής του, ο δρ. Ρίζο Σίγιαριτς. Μετά τον πόλεμο οι ζημιές αποκαταστάθηκαν με εθνική και διεθνή βοήθεια (π.χ. UNESCO, Ελβετία). Αντιθέτως, το Μουσείο έκλεισε σε καιρό ειρήνης, από το 2012 έως το 2015, εξαιτίας υποχρηματοδοτήσεως.

Δύο περιοδικά εκδίδονται από το Μουσείο, εκ των οποίων το Glasnik Zemaljskog Muzeja Bosne i Hercegovine (= «Αγγελιαφόρος του Εθνικού Μουσείου της Βοσνίας και Ερζεγοβίνης») είναι το παλαιότερο επιστημονικό περιοδικό της χώρας, καθώς το πρώτο τεύχος εκδόθηκε την 1η Ιανουαρίου 1889.

 Δείτε επίσης 
 Εθνική και Πανεπιστημιακή Βιβλιοθήκη της Βοσνίας-Ερζεγοβίνης
 Μουσείο Παλιάς Ερζεγοβίνης

Παραπομπές

 Εξωτερικοί σύνδεσμοι 

 Επίσημος ιστότοπος του Μουσείου (στα βοσνιακά)
 Βιβλιοθήκη του Μουσείου  (στην αγγλική)

Εθνικο Μουσειο Βοσνιας
Βοσνιας Ερζεγ